Bernard Blaquart

Bernard Blaquart (s. 16. elokuuta 1957) on ranskalainen jalkapallovalmentaja ja entinen hyökkääjä. Hän on toiminut viimeksi Nîmes Olympiquen päävalmentajana vuosina 2015–2020.

Ura

Blaquart aloitti jalkapalloilijan uransa Girondins Bordeaux'n paidassa debytoiden kaudella 1976/77. Hän edusti joukkuetta viiden kauden aikana pelaten 52 ottelua edustusjoukkueen paidassa. Kaudella 1978/79 hän haki lisää peliaikaa Toulousesta lainapestillä. Blaquart ei lainapestinsä jälkeenkään onnistunut vakiinnuttamaan paikkaansa Bordeaux-kokoonpanossa ja siirtyi seurasta Division 2:ssa pelanneen Sporting Toulon Varin joukkueeseen kesällä 1981. Vastuu jäi vähäiseksi myös Toulonissa, ja Blaquart edusti vielä Stade Françaisia ja GC Lunelia, kunnes lopetti uransa vuonna 1987.Bernard Blaquart. Football Database. Viitattu 22.6.2018. 

Valmennusuran Blaquart aloitti GC Lunelin pelaajavalmentajana kaudella 1984/85 ja valmensi seuraa kaikkiaan seitsemän vuotta Ranskan amatöörisarjoissa. Hän työskenteli alempien sarjatasojen joukkueiden peräsimessä vuosien ajan. Kaudeksi 2004/05 hän siirtyi Grenoble Footin organisaatioon reservijoukkueen päävalmentajaksi. Maaliskuussa 2006 hän nousi kevätkauden ajaksi seuran edustusjoukkueen päävalmentajaksi ja onnistui säilyttämään seuran Ligue 2:ssa. Kauden jälkeen hän palasi reservijoukkueen peräsimeen.Bernard Blaquart Transfermarkt. Viitattu 22.6.2018. 

Kesäkuussa 2010 Blaquart siirtyi Toursin organisaatioon valmennuskeskuksen johtoon.Interview Bernard Blaquart : «Le projet est ambitieux» Tours FC. 13.6.2010.  Hän toimi lyhyen aikaa myös reservijoukkueen valmentajana, kunnes nousi elokuussa 2012 Toursin edustusmiehistön päävalmentajaksi.ZEIDLER ÉVINCÉ DE TOURS Le Figaro. 23.8.2012. Viitattu 22.6.2018.  Blaquartin johdolla Tours sijoittui kauden päätteeksi Ligue 2:n keskikastiin kymmenenneksi. Hän jätti tehtävänsä kauden päätteeksi ja siirtyi Nîmes Olympiquen urheilutoimenjohtajaksi.Incroyable, l'entraîneur Bernard Blaquart quitte le Tours FC ! Tours FC. 22.6.2013. Viitattu 22.6.2018. 

Marraskuussa 2015 Blaquartista tuli Nîmes'n päävalmentaja.Ligue 2 : Bernard Blaquart nommé entraîneur par intérim du Nîmes Olympique France 3. 24.11.2015. Viitattu 22.6.2018.  Blaquartin johdolla joukkue säilytti sarjapaikkansa kauden 2015/16 päätteeksi ja Blaquart jatkoi päävalmentajana. Menestystä tuli heti kaudella 2016/17, kun Nîmes sijoittui Ligue 2:ssa kuudenneksi. Sijoitus oli seurahistorian paras sitten kauden 1993/94 neljännen sijan. Blaquart valittiin France Footballin toimesta vuoden 2016 parhaaksi valmentajaksi Ligue 2:ssa sekä pelaajayhdistys UNFP:n toimesta Ligue 2:n parhaaksi valmentajaksi kaudella 2016/17.Bernard Blaquart (Nîmes) élu meilleur entraîneur de Ligue 2 L'Equipe. 15.5.2017. Viitattu 22.6.2018. 

Kaudella 2017/18 Blaquart luotsasi Nîmes Olympiquen Ligue 2:n toiselle sijalle ja joukkue nousi kauden päätteeksi pääsarjatasolle 25 vuoden tauon jälkeen.Football : 25 ans après, Nîmes retrouve la Ligue 1 Le Monde. 5.5.2018. Viitattu 22.6.2018.  Blaquartin johdolla Nîmes säilytti sarjapaikkansa ja sijoittui peräti yhdeksänneksi ensimmäisellä pääsarjakaudella 2018/19. Seuraavilla kausilla menestys jäi vaatimattomammaksi ja joukkue sijoittui kahdesti perättäin liigassa sijalle 18 ja säilytti vain niukasti sarjapaikkansa. Blaquart jätti seuran kauden 2019/20 jälkeen luotsattuaan joukkuetta viiden vuoden ajan.Bernard Blaquart n'est plus l'entraîneur de Nîmes, Jérôme Arpinon le remplace L'Equipe. 23.6.2020. Viitattu 18.9.2020. 

Saavutukset

 Ligue 2:n paras valmentaja (UNFP): 2017
 Ligue 2:n paras valmentaja (France Football): 2016

Lähteet

Luokka:Ranskalaiset jalkapallovalmentajat
Luokka:Ranskalaiset jalkapalloilijat
Luokka:Vuonna 1957 syntyneet
Luokka:Elävät henkilöt